CELEX: 31981D0114
Language: el
Date: 1981-02-12 00:00:00
Title: 81/114/ΕΟΚ: Απόφαση τής Επιτροπής τής 12ης Φεβρουαρίου 1981 περί αποδόσεως από τό ΕΓΤΠΕ, τμήμα «Προσανατολισμού», πρός τήν Ομοσπονδιακή Δημοκρατία τής Γερμανίας τών πραγματοποιηθεισών δαπανών κατά τό έτος 1977 γιά τίς ενισχύσεις καί πριμοδοτήσεις σχετικά μέ τόν εκσυγχρονισμό τών γεωργικών εκμεταλλεύσεων, συμπεριλαμβανομένων καί αυτών γιά ενισχύσεις καί πριμοδοτήσεις στίς μειονεκτικές γεωργικές περιοχές (Το κείμενο στην γερμανική γλώσσα είναι το μόνο αυθεντικό)

Avis juridique important

|

31981D0114

81/114/ΕΟΚ: Απόφαση τής Επιτροπής τής 12ης Φεβρουαρίου 1981 περί αποδόσεως από τό ΕΓΤΠΕ, τμήμα «Προσανατολισμού», πρός τήν Ομοσπονδιακή Δημοκρατία τής Γερμανίας τών πραγματοποιηθεισών δαπανών κατά τό έτος 1977 γιά τίς ενισχύσεις καί πριμοδοτήσεις σχετικά μέ τόν εκσυγχρονισμό τών γεωργικών εκμεταλλεύσεων, συμπεριλαμβανομένων καί αυτών γιά ενισχύσεις καί πριμοδοτήσεις στίς μειονεκτικές γεωργικές περιοχές (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 064 της 11/03/1981 σ. 0019 - 0020

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Φεβρουαρίου 1981  περί αποδόσεως από το ΕΓΤΠΕ, Τμήμα Προσανατολισμού, προς την Ομοσπονδιακή Δημοκρατία της Γερμανίας των πραγματοποιηθεισών δαπανών κατά το έτος 1977 για τις ενισχύσεις και πριμοδοτήσεις σχετικά με τον εκσυγχρονισμό των γεωργικών εκμεταλλεύσεων, συμπεριλαμβανομένων και αυτών για ενισχύσεις και πριμοδοτήσεις στις μειονεκτικές γεωργικές περιοχές  (Μόνο το γερμανικό κείμενο είναι αυθεντικό)  (81/114/ΕΟΚ  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/159/ΕΟΚ του Συμβουλίου της 17ης Απριλίου 1972 περί του εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 80/370/ΕΟΚ (2), και ιδίως το άρθρο 21 παράγραφος 2,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας ορισμένων μειονεκτικών περιοχών (3), όπως τροποποιήθηκε τελευταία από την οδηγία 80/666/ΕΟΚ (4), και ιδίως το άρθρο 13,  Εκτιμώντας:  ότι τα μέτρα που ελήφθησαν από την Ομοσπονδιακή Δημοκρατία της Γερμανίας για την εφαρμογή των οδηγιών 72/159/ΕΟΚ και 75/268/ΕΟΚ αποτέλεσαν το αντικείμενο ευνοϊκών αποφάσεων της Επιτροπής σύμφωνα με το άρθρο 18 της οδηγίας 72/159/ΕΟΚ και το άρθρο 13 της οδηγίας 75/268/ΕΟΚ·  ότι, σύμφωνα με το άρθρο 2 της αποφάσεως 76/627/ΕΟΚ της Επιτροπής της 25ης Ιουνίου 1976 περί των αιτήσεων αποδόσεως των ενισχύσεων που χορηγήθηκαν από τα Κράτη μέλη στο πλαίσιο της οδηγίας 75/268/ΕΟΚ (5), η Ομοσπονδιακή Δημοκρατία της Γερμανίας υπέβαλε αίτηση αποδόσεως των πραγματοποιηθεισών δαπανών κατά το έτος 1977 για τις ενισχύσεις και πριμοδοτήσεις σχετικά με τον εκσυγχρονισμό των γεωργικών εκμεταλλεύσεων, συμπεριλαμβανομένων και αυτών για ενισχύσεις και πριμοδοτήσεις στις μειονεκτικές γεωργικές περιοχές·  ότι η αίτηση αυτή είναι πλήρης, έχει υποβληθεί δεόντως και είναι σύμφωνη με τις διατάξεις της αποφάσεως 74/581/ΕΟΚ της Επιτροπής της 16ης Οκτωβρίου 1974 περί των αιτήσεων αποδόσεως των ενισχύσεων που χορηγήθηκαν από τα Κράτη μέλη στο πλαίσιο των οδηγιών 72/159/ΕΟΚ, 72/160/ΕΟΚ και 72/161/ΕΟΚ και περί των προκαταβολών που δύνανται να εγκριθούν (6), όπως τροποποιήθηκε τελευταία από την απόφαση 80/427/ΕΟΚ της Επιτροπής της 28ης Μαρτίου 1980 (7)·  ότι από την εξέταση των στοιχείων που διαβιβάστηκαν προκύπτει ότι οι επιλέξιμες δαπάναις ύψους 126 005 853,72 ΜΓ κατανέμονται ως εξής:  1.2.3 //   //   //   //   // Συνήθεις  γεωργικές  περιοχές   // Μειονεκτικές  γεωργικές  περιοχές  (Τίτλος ΙΙΙ)  //   //   //   // σύμφωνα με το άρθρο 8  // 76 717 845,80 ΜΓ  // 34 675 678,75 ΜΓ  // σύμφωνα με το άρθρο 10  // 330 362,33 ΜΓ  // 40 783,48 ΜΓ  // σύμφωνα με το άρθρο 11  // 3 890 118,00 ΜΓ  // -  // σύμφωνα με το άρθρο 12  // 459 867,56 ΜΓ  // -  // σύμφωνα με το άρθρο 13  // 9 891 197,80 ΜΓ  // -  //   //   //  πραγματοποιήθηκαν υπό τους όρους που καθορίζονται στις οδηγίες 72/159/ΕΟΚ και 75/268/ΕΟΚ και πρέπει, κατά συνέπεια, το Ευρωπαϊκό Ταμείο Προσανατολισμού και Εγγυήσεων, Τμήμα Προσανατολισμού, να αποδώσει το 25 % του ποσού αυτού, ήτοι 31 501 463,43 ΓΜ·  ότι κατ εφαρμογή του άρθρου 21 παράγραφος 3 της οδηγίας 72/159/ΕΟΚ, του άρθρου 13 της οδηγίας 75/268/ΕΟΚ, του άρθρου 4 παράγραφος 1 της αποφάσεως 74/581/ΕΟΚ και του άρθρου 5 παράγραφος 1 της αποφάσεως 76/627/ΕΟΚ κατεβλήθη προκαταβολή 24 269 282,34 ΜΓ· ότι, κατά συνέπεια, πρέπει να καταβληθεί υπόλοιπο 7 232 181,09 ΜΓ στο Κράτος μέλος·  ότι εζητήθη η γνώμη της Επιτροπής του ΕΓΤΠΕ επί των χρηματοδοτικών θεμάτων και κυρίως επί των διαθεσίμων χρηματοδοτικών μέσων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η οριστική συνδρομή του Ευρωπαϊκού Γεωργικού Ταμείου Προσανατολισμού και Εγγυήσεων, Τμήμα  Προσανατολισμού, στις δαπάνες που πραγματοποιήθηκαν κατά το έτος 1977 από την Ομοσπονδιακή Δημοκρατία της Γερμανίας για τις ενισχύσεις και πριμοδοτήσεις σχετικά με τον εκσυγχρονισμό των γεωργικών εκμεταλλεύσεων, συμπεριλαμβανομένων και αυτών για ενισχύσεις και πριμοδοτήσεις στις μειονεκτικές γεωργικές περιοχές, καθορίζεται σε ένα ποσό 31 501 463,43 ΜΓ.  Το υπόλοιπο της συνδρομής, ήτοι 7 232 181,09 ΜΓ, καταβάλλεται στην Ομοσπονδιακή Δημοκρατία της Γερμανίας.  Άρθρο 2  Η παρούσα απόφαση απευθύνεται προς την Ομοσπονδιακή Δημοκρατία της Γερμανίας.  Έγινε στις Βρυξέλλες, στις 12 Φεβρουαρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 90 της 3. 4. 1980, σ. 43.  (3) ΕΕ αριθ. L 128 της 19. 5. 1975, σ. 1.  (4) ΕΕ αριθ. L 180 της 14. 7. 1980, σ. 34.  (5) ΕΕ αριθ. L 222 της 14. 8. 1976, σ. 37.  (6) ΕΕ αριθ. L 320 της 29. 11. 1974, σ. 1.  (7) ΕΕ αριθ. L 102 της 19. 4. 1980, σ. 24.